Ferðastyrkir á Arctic Frontiers ráðstefnuna Opnað hefur verið fyrir umsóknir um ferðastyrki til að sækja Arctic Frontiers ráðstefnuna sem haldin verður í Tromsö 26. - 30. janúar 2020 . Styrkirnir eru veittir úr Arctic Research and Studies samstarfssjóði Íslands og Noregs á sviði Norðurslóðafræða . Í boði eru fimm styrkir til rannsakenda og sérfræðinga á Íslandi um málefni norðurslóða til þátttöku á Arctic Frontiers ráðstefnunni . Styrkirnir ná yfir ferðakostnað , ráðstefnugjöld og gistikostnað í Tromsö . Hver styrkur getur að hámarki numið 2.035 evrum gegn kvittunum fyrir ofangreindum kostnaði . Markmið ferðastyrkjanna er í samræmi við tilgang Arctic Research and Studies og eru umsækjendur um ferðastyrki á Arctic Frontiers hvattir til að kynna sér auglýsta sóknarstyrki vegna undirbúningsvinnu við gerð umsókna í alþjóðlega samkeppnissjóði .